**ПРЕДЛОГ ОЦЕНЕ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Кандидаткиња др Јелена Петровић својим научним радом даје изузетан допринос проучавању и разматрању актуелних проблема педагошке науке. Резултате својих истраживања она је учинила доступним педагошкој јавности објављивањем монографија и радова у реномираним часописима и излагањима на научним скуповима.

Способност кандидаткињеда спроведе обимно и релевантно истраживање потврђено је још успешно написаном магистарском тезом под насловом *Утицај Џона Дјуија на педагошку теорију и праксу Србије,* одбрањеном јула 2008. године на Филозофском факултету у Косовској Митровици под менторством проф. др Радивоја Кулића. Докторском дисертацијом под називом: *Интелектуално и емоционално васпитање у реформној педагогији са почетка 20. века – актуелност изворних схватања*, одбрањеном на Филозофском факултету у Новом Саду, јануара 2016. године, под менторством проф. др Јоване Милутиновић, др Јелена Петровић је потврдила спремности способностда се бави изазовним и значајним проблемима педагошке науке.

Осим поменутих радова, др Јелена Петровић је објавила 20 научних публикација, од којих 4 спадају у категорију радова међународног значаја (1– М14, 1– М23 и 2– М33) и 16 публикација националног значаја (2– М42, 1– М51, 6– М52, 2 – М53 и 5– М63). Наведени радови обухватају двемонографије (М 42, у коауторству са С. Ценићем) под насловом *Васпитање кроз историјске епохе*I и *Васпитање кроз историјске епохе*II(2012) у издању Учитељског факултета у Врању, које представљају значајан допринос кандидаткиње у изучавању проблема васпитања са историјског аспекта.

Др Јелена Петровић је учествовала и излагала радове на укупно десет националних или међународних научних скупова.

У периоду од 2012. до 2015. године кандидаткиња је учествовала и у раду два научна пројекта: У пројекту "Традиција, модернизација и национални идентитет у Србији и на Балкану у процесу европских интеграција" (179074), финансираном од стране Министарства просвете, науке и технолошког развоја Републике Србије, чији је носилац Центар за социолошка истраживања Филозофског факултета у Нишу; и у TEMPUS пројекту: Master in Educational Leadership (EdLead) 543848-TEMPUS-1-2013-1-RS-TEMPUS-JPCR, чији је носилац Универзитет у Крагујевцу.

На основу изнесених чињеница Веће департмана за педагогију предлаже Изборном већу Факултета да потврди **позитивну оцену** резултата које је др Јелена Петровић постигла у свом научном и истраживачком раду.

У Нишу,

10. 05. 2016. године

Управник департмана за педагогију

Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНЕ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ**

**ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Др Јелена Петровић активнорадиу настави од 2002. године када је на Департману за педагогију Филозофског факултета у Нишу изабрана у звање асистент-приправник, а од 2008. године у звање асистент. Од самог почетка јевеома заинтересована и значајно ангажована у развоју наставе и других делатности Филозофског факултета у Нишу.

Кандидаткиња је са успехом обављала бројне активности везане за наставу и реализацију испита, трудећи се да одржи стални квалитет вежби и рад са студентима учини занимљивим и разноврсним, користећи савремене методе наставе и подстичући сталну активност студената.

Осим редовног извођења часова вежби иучествовања у изради испитних тестова и спровођењу испита, кандидаткиња је учествовала и у многим активностима везаним за пријемне испите. Више пута је учествовала у промоцији Факултета у Нишким средњим школама, у извођењу припремне наставе за пријемне испита, као и у комисијама за припрему и реализацију пријемних испитаи комисијама за рангирање кандидата на пријемним испитима.

Кандидаткиња је током свог ангажовања на Филозофском факултету у Нишу активно учествовала у раду Департмана за педагогију и у другим телима Факултета. Била је Секретар Департмана за педагогију у више мандата (2002 – 2004, 2005 – 2006. и 2011 – 2012), током којих је, осим редовних обавеза, и активно учествовала у припреми и изради материјала за акредитацију и реакредитацију студијског програма Основних академских студија педагогије. Обављала је и функцију Секретара Центра за педагошка истраживања (2009 – 2010), у оквиру које је била активно ангажована на реализацији научног скупа са међународним учешћем: Васпитање за хумане односе – проблеми и перспективе и учествовала у уређивању *Књиге резимеа* са поменутог скупа.

У периоду од 2010. до 2014. године била је члан Савета Филозофског факултета.

На основу изнесених чињеница Веће департмана за педагогију предлаже Изборном већу Факултета да потврди**позитивну оцену** резултата које је др Јелена Петровић постигла у развоју наставе и развоју других делатности високошколске установе.

У Нишу,

10. 05. 2016. године

Управник департмана за педагогију

Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНЕ РЕЗУЛТАТА ПЕДАГОШКОГ РАДА КАНДИДАТА**

Кандидаткиња др Јелена Петровић се први пут бира у наставничко звање, али је као асистент на Департману за педагогију Филозофског факултета Универзитета у Нишу у својству сарадника обављала значајан педагошки рад.Као асистент приправник била је ангажована на предметима: Увод у педагогију, Историја педагогије, Теорије васпитања, Савремени педагошки правци и системи, а каоасистент на предметима: Историја педагогије 1 и Историја педагогије 2, Теорије интелектуалног васпитања, Теорије моралног васпитања, Социјална педагогија, Савремени педагошки правци.

У свом педагошком раду показала је способност да на креативан начин излаже наставне садржаје, да обавља консултације, да води израду семинарских радова, те да као асистент учествује у реализацији свих предиспитних и испитних активности. При томе је запажена њена одлична комуникација са студентима и опредељеност да им увек пружи потребну помоћ и подршку. У раду са студентима је показивала завидан ниво научне и стручне компетентности и педагошког такта.

Кандидаткиња је више пута, уз предметне професоре, учествовала у менторском вођењу студената при изради дипломских радова и била члан комисија за одбрану дипломских радова студената.

У свакој од досадашњихунутрашњих евалуација Факултета, кандидаткиња је од стране студената оцењивана највишим оценама.

Усмереност ка сталном усавршавању свог научног и педагошког рада кандидаткиња је показала учествовањем у стручном усавршавању у оквиру ТЕМПУС пројекта у области руковођења у образовању на Универзитету у Сегедину у јануару 2015. године, и студијским боравком на Индиана универзитету у САД, током зимског семестра 2014. године, где је посебно била заинтересована за садржаје и методе наставе које се примењују у оквиру дисциплина за које је ангажована на Департману за педагогију на Филозофском факултету у Нишу.

Имајући у виду наведене чињенице Веће департмана за педагогију предлаже Изборном већу Факултета да потврди **позитивну оцену** резултата које је др Јелена Петровић постигла у свом педагошком раду.

У Нишу,

10. 05. 2016. године

Управник департмана за педагогију

Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_